== Pavens våbenskjold ==
[[Fil:Coat of Arms of Benedictus XVI.svg|thumb|140px|Pave Benedikt 16.s [[våbenskjold]].]]
Pave Benedikts 16.'s [[våbenskjold]] blev offentliggjort [[28. april]] 2005. Det har følgende symboler i sin [[heraldik|heraldiske]] opbygning:
* '''De korslagte nøgler''' symboliserer den magt, [[Kristus]] gav [[apostlen Peter]] og hans efterfølgere. '''Guldnøglen''' symboliserer magten i himlen, '''sølvnøglen''' den åndelige autoritet på Jorden.
* '''Mitraen''' (bispehuen) øverst erstatter tidligere pavers [[tiara]] (tredobbelt pavekrone).
* '''[[Pallium|Palliet]]''' nederst med sorte [[kors]] er et uldbånd, som ærkebiskopper bærer under messen.
* '''Skjoldet''' er opdelt i tre felter.
** Det centrale '''røde felt''' har en [[musling]]eskal, en såkaldt [[ibskal]], tegnet på at man har valfartet til [[apostelen Jakob]]s grav i [[Santiago de Compostela]], og viser samtidig hen til legenden om [[kirkefader]]en [[Augustin]], der så en lille dreng, som forsøgte at tømme havet med en muslingeskal.
** Det '''gule felt til højre''' (billedets venstre side) viser en mørkhudet [[morian]], der stammer fra det gamle bispedømme Freising som udtryk for kirkens universalitet, der ikke kender til nogen forskelle i [[samfundsklasse|klasse]] eller [[race]].
** Det '''gule felt til venstre''' (billedets højre side) viser en [[bjørn]] med oppakning. Den symboliserer den [[Bayern|bayerske]] [[legende]] om biskop Corbinian fra det 8. århundrede, der på en rejse til Rom blev overfaldet af en bjørn. Bjørnen dræbte Corbinians hest, og blev straffet ved på mirakuløst vis at blive tvunget til at bære bispens bagage hele vejen til Rom. Om dette symbol har Joseph Ratzinger selv blandt andet sagt: "''Jeg har båret min oppakning til Rom...''"
Religion